Kini dengan lampu RGB! Ini Review terbaru RAZER HAMMERHEAD TRUE WIRELESS (2021)!

Jika bulan lalu kami ada kongsikan earbud Razer Hammerhead True Wireless X, kali ini kami sekali lagi hadir dengan produk yang merupakan abang kepada siri sebelum ini iaitu  Razer Hammerhead True Wireless versi tahun 2021.  Sejujurnya tidak banyak berbeza jika dipandang dengan sekilas mata, tetapi perbezaannya adalah ciri-ciri spesifikasi yang membuatkannya berbeza. Jadi tanpa lengahkan masa, ini adalah ulasan review Razer Hammerhead True Wireless 2021!

Reka Bentuk simple dan cantik

Datang di dalam kotak kecil yang senang di bawa. Di dalam kotak sudah semestinya tersedia earbud Razer Hammerhead True Wireless 2021 ini.  Bersamanya adalah sarung pengecas, kabel pengecas, sarung silikon earbud dan juga pelekat Razer.
Melihat earbud yang kecil ini, ianya berwarna hitam berkilat. Walaupun nampak biasa, tetapi fungsi lampu latar LED hijau Razer menjadikannya lebih menarik dipandang. Satu pekara yang saya suka pada earbud ini, ia terletak selesa di telinga saya yang kecil. Memang tidak mudah jatuh sampai saya mendengar muzik sambil headbang pun masih melekat di telinga.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Earbud atau earphone sering kali membuat telinga saya senang terasa sakit dan cepat pening kepala jika tidak kena yang sesuai. Nasiblah Razer Hammerhead True Wireless ini sangat selesa dipakai walaupun dalam jangka masa yang panjang. Tiada sebarang sakit tulang telinga, atau terasa panas selepas berjam-jam kegunaan. Jadi sememangnya saya tidak terlalu risau untuk memakainya di mana sahaja termasuk ketika berjogging atau berjalan-jalan sambil mendengar lagu, menjawab panggilan masuk atau bermain game.
Dengan fungsi Bluetooth 5.2 dan auto pairing, ini menjadikan earbud sangat mudah digunakan. Keluarkan dari casing dan pakai secara automatik akan memainkan muzik / video semasa anda meletakkan di telinga anda, sangat mudah.
Selesa untuk kegunaan seharian

Siapa tidak tahu Razer kan? Razer memang popular mengeluarkan produk untuk gaming. Sama juga untuk earbud ini, dengan Mod Gaming latensi rendah 60ms, anda dapat memperoleh pengalaman bermain yang baik, terutama untuk permainan Battle Royale seperti PUBG Mobile dan COD Mobile. Semuanya kedengaran sangat jelas, dari tapak kaki musuh, bunyi tembakan yang berdekatan atau pun rakan anda yang sedang menjerit ” weh cepatlah heal aku!”. Tetapi, kekurangan earbud untuk menjadi delay dalam pendengaran juga terjadi pada Razer Hammerhead True Wireless ini. Nasib baiklah delay atau ketinggalan bunyi itu tidak terlalu lama, boleh terasa dalam 10-20saat ketinggalan dari bunyi asal permainan. Jadi itu sahaja lah yang perlu saya berhati-hati sikit ketika bermain game Battle Royale ni, baru dengar tapak, rupanya musuh dah dekat.
Tetapi anda tetap dapat menyesuaikan diri dengan penundaan ini dengan cepat dan merasa tidak jauh berbeza daripada menggunakan headset biasa. Satu lagi pekara saya nak ingatkan, tolong rendahkan siap-siap volume audio tu, kalau tidak, jika anda bermain permainan menembak, jangan tanya kenapa melatah sampai tercampak telefon tu sebab tembakan musuh berdekatan. Boleh pekak telinga beb! Satu lagi pekara yang menarik, anda boleh mengaktifkan “Gaming Mode” bila-bila masa sahaja ketika dalam permainan dengan tap 3 kali di earbud ini. Ini akan mengaktifkan latensi rendah 60ms sehingga anda dapat memperoleh pengalaman bermain yang lebih besar.

Itu dari segi gaming, dari segi kegunaan seharian pula, anda boleh menikmati muzik , menonton video dan Netflix dengan kualiti suara yang hebat dari earbud ini. Earbud ini mempunyai fungsi ANC (pembatalan bunyi ambien). ANC benar-benar baik. Saya menghidupkannya, dan saya tidak dapat mendengar bunyi kipas, bunyi aircond atau kipas komputer riba saya. Ketika anda pergi berjoging, angin bertiup kuat pun anda tidak dapat mendengar. Satu-satunya bunyi ambien yang tidak dibatalkan adalah hujan lebat. Saya masih dapat mendengar air memercik di luar. Tetapi selain daripada itu, ia sangat berkesan.
Earbud ini juga boleh digunakan untuk menjawab panggilan dan melakukan panggilan video dengan mudah. Saya mengujinya dengan meninggalkan meja kerja saya semasa membuat panggilan video, dan menerima isyarat yang jelas untuk mendengar dan bercakap dengan rakan-rakan. Tetapi hanya sejauh 10 meter, lebih dari 12-14 meter, ia akan mula tersekat-sekat.
Saya suka mendengar ASMR  ketika bersantai baring atas katil dan ianya kedengaran bagus, tetapi kadang-kadang, jika saya menghadap kepalanya ke sisi di atas bantal saya (earbud mudah terpicit di antara kepala dan bantal saya), suaranya akan menjadi ketinggalan secara tiba-tiba rupanya sebab terpadam. Oleh itu, jika anda berbaring di atas katil sambil mendengar muzik, kepala anda perlu menghadap ke atas atau tidak, suaranya tidak sesuai kedengaran.

Bateri agak tahan lama!
Dengan earbud yang diisi penuh dan cas pengecasan, ia boleh bertahan maksimum 32.5 jam dengan lampu LED dimatikan dan ANC mati. 6.5 jam pada earbud sahaja dan tambahan 4 cas penuh dengan casing (dalam 26 jam). Sekiranya anda tetap menyalakan dan menyalakan ANC, earbud boleh bertahan hingga 20 jam, 4 jam pada earbud sahaja dan 16 jam dari cas penuh casing
Jangan lupa muat turun aplikasi Razer Audio!

Pengguna boleh memuat turun aplikasi Razer Audio di Android dan iOS bagi membuat penetapan bunyi pada earbud. Dengan aplikasi ini, anda boleh memilih kesan bunyi Equalizer yang telah disediakan atau membuat penyesuaian mengikut citarasa bunyi yang diingini. Antara penyelarasan bunyi Equalizer yang boleh anda pilih untuk earbud adalah:
Custom : Menyelaraskan bunyi mengikut citarasa pemakaiAmplified : Memberikan tambahan bunyi pada audioDefault : Bunyi biasaEnhanced Bass : Memberikan tambahan bunyi pada bassEnhanced Clarity : Menjadikan audio lebih jelasVocal : Audio vokal lebih jelas berbanding instrumen

Tambahan pula, Anda juga boleh remapping setiap fungsi ketukan atau gerak isyarat untuk earbud ini pada bila-bila masa dan di mana sahaja dengan menggunakan Razer Audio. Dengan fungsi ini, pengguna tidak perlu mengeluarkan peranti mereka untuk menukar lagu atau menekan butang pause dan stop di video, kerana anda hanya perlu mengetuk lembut earbud untuk membuat penukaran. Malah, mengangkat panggilan telefon menjadi lebih mudah dengan hanya sekali ketukan pada earbud.

[wpdatatable id=9]

Kesimpulanya

Razer Hammerhead True Wireless 2021 adalah peningkatan yang jauh lebih baik berbanding versi 2019. Ciri ANC sangat bagus dan sebagai seseorang yang suka mendengarkan ASMR, ia sangat sesuai. Ia sangat selesa, sehingga saya tidak dapat tidur dengan tidak sengaja.
Saya tidak dapat membezakan perbezaan antara Mod Gaming dan Mod Normal. Tetapi sebaliknya, kualiti audio masih hebat, sama ada bermain permainan atau mendengar lagu. Sokongan dari aplikasi Razer Audio sangat membantu. Mampu menyesuaikan warna RGB dan memetakan semula tetapannya menjadikan earbud Razer menonjol daripada jenama lain dan dari siri awal 2019.
Akhir sekali, earbud ini mampu memberikan pengalaman audio yang pelbagai untuk pemakai dengan fungsi dari aplikasi Razer Audio. Dengan bantuan aplikasi ini juga, aktiviti dan kerja anda akan jadi lebih mudah tanpa perlu menatap skrin telefon, kerana semuanya boleh dikawal dengan mengetuk earbud dengan lembut sahaja.
Jadi, bagi pemain game mobile yang inginkan alat pendengaran yang mantap dan bergaya serta mempunyai fungsi pelbagai, anda boleh dapatkan produk ini dengan harga RM659 di pengedar sah atau membelinya terus di laman web Razer. Untuk membaca review kami berkaitan produk Razer yang lain, anda boleh tekan sahaja pada pautan ini.
Jangan lupa untuk ikuti kami di TikTok!
  @gamersantaimy
Tags: Razer Hammerhead True Wireless


*Rumors* Blizzard sedang dalam pembikinan Diablo 4 dan Diablo 2 Remastered?

Kita baru-baru ni ada berita yang Blizzard telah bukan potong Staf yang ramai kena buang iaitu sekurangnya 800 orang kena buang. Untuk pengetahuan korang, Blizzard telah beritahu yang 2019 mereka takkan keluarkan game yang besar dan tidak memberitahu rancangan seterusnya. Tetapi ada rumors yang mengatakan mereka sedang membuat Diablo 4 dan Diablo 2 Remastered!

Is Diablo 4 Coming Out In 2020? Blizzard Hires Diablo and Warcraft Devs For “Several Projects” https://t.co/B1e5YQ5Yba pic.twitter.com/Xahr2Gxag1

— Billinaire365 (@Billionaire3650) February 13, 2019

So apa yang berlaku? COO Coddy Johnson yang ditemuramah mengenai “quarterly earnings call” dan dia menjelaskan ianya bukan keputusan untuk memecat pekerja mereka. Untuk pengetahuan korang dia juga memberitahu yang developers untuk Diablo masih bagus lagi dan boleh buat beberapa projek baru.

Blizzard confirmed they have no major releases planned for 2019, and Activision have said they want a faster release cadence from all studios.
Really worried we'll see a rushed Diablo 4 releasing holiday 2020.
— Skill Up reviewing #MetroExodus (@SkillUpYT) February 13, 2019

Jadi, 2019 ni memang bukan tahun Blizzard dan mana tahu 2020 mereka akan announce Diablo 4 ataupun Diablo 2 Remastered. Untuk pengetahuan korang, semestinya mereka akan membuat game pada masa akan datang, tetapi sekarang ini mereka patut fokus untuk syarikat mereka balik.
Jangan lupa untuk ikuti kami di TikTok!
  @gamersantaimy
Tags: BlizzardDiabloDiablo 2Diablo 4


[TGS 2019] Mega Man Zero/ZX Legacy Collection Membawa Pemain Kembali Ke Zaman Kanak-Kanak

Lebih perincian berkenaan game akan datang Mega Man Zero/ZX Legacy collection telah didedahkan di TGS 2019. Kami telah dapat memainkan game ini dan anda boleh menyaksikannya menerusi FB kami.

Game ini didatangkan dengan 6 games iaitu Mega Man Zero-Mega Man Zero 4, Mega Man ZX dan Mega Man ZX Advent.

6 games. 5 heroes. 2 series. 1 cartridge or disc.
Grab Mega Man Zero/ZX Legacy Collection at retail for Switch, PS4, or XB1 in North America starting January 21st, 2020, and get all six games plus Z Chaser with no additional downloads required! pic.twitter.com/oscZDOl5Z4
— Mega Man (@MegaMan) September 13, 2019

Jika anda lihat dari video permainan kami, satu kepastian adalah ianya bakal membawakan nostalgia kepada peminat-peminat Mega Man. Kawalan butangnya pula sangat mudah iaitu lompat dan tembak. Game ini juga membenarkan pemain untuk save game ketika pertengahan sesuatu tahap. Kualiti grafiknya juga masih cantik dan pemain boleh memilih untuk menggunakan HD filter. Di samping itu, terdapat mod Casual Scenario dimana, jatuh ke dalam gaung tidak akan mematikan Mega Man. Pemain juga boleh mengimbas koleksi gambar dalam galeri di samping mendengar lagu-lagu Mega Man dalam Music Player.

Terdapat juga “Z Chaser Mode” di mana ianya adalah mod speedrunning yang unik. Anda sudah kenal dengan mod “Ghost” dalam game racing, ini telah di adaptasi ke dalam game ini. Dalam mod ini, terdapat satu split screen dimana Ghost anda dalam laluan tahap itu dimainkan di bahagian bawah dan anda harus berlumba dengannya.

Kat sini ciri-ciri selebihnya;

Siri Mega Man Zero: SEMUA EMPAT permainan siri ini dimasukkan sekali! Ikuti Zero yang terbangun satu abad selepas peristiwa Mega Man X. Dia bermula dengan memerangi perang antara manusia dan Reploids, robot sedar yang tidak kelihatan berbeza dari manusia. Rukia sedang diburu oleh manusia kerana kekurangan tenaga. Walaupun Perlawanan Reploid bertahan, ia hanya permulaan perjalanan Zero …

Siri Mega Man ZX: Dua abad selepas Mega Man Zero, manusia dan Reploid akhirnya berdamai. Bagaimanapun, beberapa Reploid telah menjadi Mavericks dan telah menjadikan kawasan berbahaya. Bermain sebagai sama ada protagonis lelaki atau perempuan – yang pertama dalam siri ini – anda akan dilemparkan ke dalam konflik baru …

Menarik bukan? Okay-okay saksikan gameplay kami dibawah;

Mega Man Zero/ZX Legacy Collection akan berada di PC, PlayStation 4, Xbox One dan Nintendo Switch pada Januari 2020.
Jangan lupa untuk ikuti kami di TikTok!
  @gamersantaimy
Tags: CapcomMega Manmega man zero/zx legacyPCPlayStation 4switchXbox One


Nampaknya PUBG Mobile hadir dengan kolaborasi B.Duck yang unik! Sebagai sebuah kolaborasi terbaru dalam PUBG Mobile, si itik yang menjadi kegemaran dan popular- B.Duck, kini telah tiba di dalam permainan dan telah bermula lebih dari seminggu berlegar di lautan Erangle, dan penjelajahan dalam peta PUBG Mobile! Bukan setakat gameplay yang baharu, sebaliknya acara dan ganjaran menarik kini menanti pemain PUBG Mobile!

Dalam acara “B.Duck World Tour“, B.Duck yang comel ini akan muncul di lima peta PUBG MOBILE termasuk Erangel, Miranmar, Sanhok, Vikendi dan Livik. Pada setiap peta, pemain akan dijemput untuk mengambil bahagian dan menyelesaikan pelbagai misi, akan dibekalkan dengan 8 token bahan bakar, yang dapat digunakan untuk mengoperasikan B.Duck dan menjelajahi pulau-pulau dari laut. Pemain yang berjaya menyelesaikan misi di satu peta boleh menuntut postcard dan pelbagai hadiah lain. Pemain yang dapat menyelesaikan misi di semua lima peta dapat menerima hadiah eksklusif – Set Common Kid. Semakin jauh B.Duck pergi, pemain lebih pantas akan menerima ganjaran mereka!

Pemain yang sukakan kecomelan tambahan berpeluang mendapatkan item bertema B.Duck, termasuk set B.Duck, B.Duck Helmet, B.Duck Head, B.Duck Parachute, B.Duck Backpack dan B.Duck – senjata DP28 semasa acara Joy Treasure yang akan berlangsung sehingga 22 Mac 2021. Pemain yang mengumpulkan 5,140 Unknown Credits (UC), dapat memperoleh semua ganjaran Joy Treasure dalam bentuk B. Duck Set.

“Kerjasama ini dengan watak terkenal, B.Duck, menunjukkan komitmen kami untuk terus memberikan sensasi baru dan unik untuk komuniti PUBG MOBILE di Malaysia dan di seluruh dunia. Melalui acara B.Duck World Tour dan pelbagai penghargaan tetapnya, kami berharap dapat memberikan pengalaman permainan yang lebih menyeronokkan dan baru ” – Jenny Zhuang, Pengurus Pemasaran PUBG MOBILE.

Jadi jangan lupa untuk bantu B.Duck untuk meneroka semua peta di PUBG Mobile dan menangi semua hadiah bertema B.Duck yang tersangatlah comel! Untuk maklumat lebih lanjut mengenai acara B.Duck World Tour, sila kunjungi media sosial PUBG MOBILE Malaysia di Instagram @pubgmobilemyofficial, Facebook PUBG MOBILE, Twitter @PUBGMOBILE_MY dan YouTube rasmi PUBG Mobile.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: B.Duckpubg mobilePUBG MOBILE x B.Duck


Sah! Acara pendedahan Game PlayStation 5 “The Future of Gaming” berlansung 5 Jun 2020 ini!

Selepas spekulasi dan rumor yang didedahkan, nampaknya Sony telah mengesahkan mereka akan adakan acara yang diberi nama “The Future of Gaming” bagi pendedahan game konsol next-gen PlayStation 5! Sebelum ini kami telah mengongsikan sebuah artikel mengenai acara ini teteapi tarikh yang disebutkan adalah 3 Jun 2020. Serta siang tadi kami turut mengongsikan sebuah lagi artikel bahawa 38 game yang telah pasti akan hadir di PlayStation 5. Nampaknya, kesemua ini hampir betul dengan “The Future of Gaming” akan diadakan tetapi pada tarikh 4 Jun (1pm PT) dan itu jatuh pada tarikh 5 Jun 2020, 4 pagi waktu Malaysia!

Nampaknya kemungkinan besar 38 game yang dikongsikan kami tersebut bakal didedahkan dalam acara  “The Future of Gaming” ini! Jom usha treler showcase tersebut disini;

Peminat yang menantikannya boleh tonton siaran lansung ini di Twitch, YouTube atau di laman web rasmi PS5.

The Future of Gaming akan berlangsung selama “sedikit lebih dari satu jam,” dan menampilkan “pandangan pertama pada permainan yang akan anda mainkan setelah PlayStation 5 melancarkan percutian ini,” menurut Jim Ryan, presiden dan CEO Sony Interactive Entertainment.

Join us Friday, 5 June at 4 AM (GMT+8) for a look at the future of gaming on PlayStation 5: https://blog.playstation.com/2020/05/29/youre-invited-a-look-at-the-future-of-gaming-on-playstation-5/
Posted by PlayStation Asia on Friday, May 29, 2020

“Permainan yang datang ke PS5 mewakili yang terbaik dalam industri dari studio inovatif yang merangkumi dunia. Studio, yang lebih besar dan lebih kecil, yang lebih baru dan yang lebih mapan, semuanya telah berusaha keras untuk mengembangkan permainan yang akan memperlihatkan potensi perkakasan, ”kata Ryan. “Pameran digital ini akan berlangsung lebih dari satu jam dan, untuk pertama kalinya, kita semua akan bersama-sama mengalami kegembiraan bersama.”
jadi jangan lupa kunci tarikh anda 5 Jun 2020 ini jam 4 pagi dan tonton secara lansung “The Future of Gaming” di Twitch, YouTube atau di laman web rasmi PS5.
Jangan lupa untuk ikuti kami di TikTok!
  @gamersantaimy
Tags: playstation 5SonyThe Future of Gaming


Crisis Core: Final Fantasy VII Reunion akan lancar untuk konsol PS, Xbox, Switch dan PC!

Sempena ulang tahun ke-25 Final Fantasy VII (FF7), Final Fantasy Crisis Core juga telah mendapat versi remasternya tersendiri yang bertajuk, Crisis Core: Final Fantasy VII Reunion. Ianya tidak eksklusif di mana-mana platform jadi ramai peminat FF7 akan dapat bermainnya.

Crisis Core: Final Fantasy VII Reunion ini akan tersedia di PS5, PS4, Nintendo Switch, Xbox Series X|S, Xbox One dan PC melalui Steam. Tarikh rasmi masih lagi belum diumumkan tetapi dirancang untuk tiba pada musim sejuk ini. Jadi tidak tahulah jika ianya penghujung tahun ini ataupun awal tahun 2023.

Versi remaster ini akan hadir dengan model 3D baru, suara penuh untuk watak, sistem yang diperbaharui, background serta grafik UI baru, fungsi “skip” dan muzik latar yang disusun semula.
Bagi sesiapa yang tidak tahu, Crisis Core telah dikeluarkan pada tahun 2008 di PSP. Ianya adalah game action RPG yang dibangunkan oleh Square Enix. Ia merupakan prekuel kepada Final Fantasy VII yang dikeluarkan pada tahun 1997.

Berikut adalah serba sedikit tentang Crisis Core: Final Fantasy VII:
Game ini tertumpu pada Zack Fair, seorang ahli organisasi paramilitari SOLDIER yang ditugaskan untuk mencari SOLDIER Genesis Rhapsodos yang hilang. Semasa dia mencari Genesis, Zack menemui asal usul Genesis iaitu Projek G yang berkait dengan dua SOLDIER berpangkat tinggi lain, Sephiroth dan Angeal Hewley. Jalan cerita game ini akan membawa pemain dari peperangan antara Shinra Electric Power Company dan penduduk Wutai ke peristiwa di Nibelheim.

Alang-alang versi remaster Crisis Core tersedia di Steam, bolehlah main game ini dahulu sebelum mulakan FF7 Remake Intergrade. Anda boleh melawat laman web rasmi untuk ketahui lebih lanjut mengenai game ini. Untuk mendapatkan liputan lain mengenai Final Fantasy daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Crisis Core: Final Fantasy VII Reunionff7


Korang boleh main sebagai mana-mana NPC di Watch Dog Legion!

Tak sempurna lah E3 kan kalau tak ada leak langsung tentang game hasil terbitan Ubisoft kan?

Game ketiga Watch Dogs kini sudah kantoi berterima kasih kepada Amazon UK, dan ia diberi nama Watch Dogs Legion. Kami boleh mengesahkan ini sebagai satu maklumat kukuh kerana kami telah mendengar daripada pelbagai sumber yang berususan bersama syarikat tersebut.
Watch Dogs Legion akan berlangsung di London, seperti yang disahkan baru-baru ini dan ini antara feature paling menarik bagi saya: anda boleh bermain sebagai mana-mana NPC yang anda rekrut di dalam game. Ini ialah deskripsi produk:

Bermain sebagai sesiapa sahaja. Setiap individu yang anda jumpa di open wolrd, mempunyai set penuh animation, voice over, ciri-ciri watak-perwatakan dan visual yang dicipta dan dipilih oleh sistem gameplay.

Saya juga pernah mendengar berita yang sama, dan pemain boleh melihat banyak perkara atau peristiwa berbeza di bahagian-bahagian berbeza di dalam game mengikut NPC yang dimainkan. Daripada apa yang saya tahu, sistem ini sangat-sangat bercita tinggi sehingga developer pun pening kepala dan mungkin akan ditangguhkan keluarannya. Kami akan tahu lebih lagi di E3.
Sumber – ResetEra
Jangan lupa untuk ikuti kami di TikTok!
  @gamersantaimy
Tags: ConsoleE3NPCWatch DogsWatch Dogs Legion

Previous Post
Dragon Quest Walk diumumkan untuk Android dan iOS!

Next Post
Ingin dapatkan game percuma Rayman Origins? Korang hanya perlu menonton speedrun Rayman 2!

					Razin Syafiq

				Dahulu, saya membesar seperti mana-mana kanak riang lain iaitu bersama komik, game, dan anime (Kreko, Utopia, Gempak, cd anime yang dijual kat kedai). Mula-mula, niat nak masuk bidang animasi sebab bersemangat, tapi terus tukar ke bidang game development sewaktu lanjut pelajaran.

Entah bagaimana, saya kini berada dalam dunia journalism, dan memang jatuh cinta dengan industri ini. Banyak yang saya belajar, dan banyak yang saya ingin kongsi kepada awak semua di luar sana.

Untuk hubungi saya, sila lawat mana-mana halaman media sosial yang diberi. Terima kasih kerana membaca penulisan, dan membenarkan saya berkembang maju. Sehingga kita berjumpa lagi!

Related Posts

Mobile

Muat turun Pokemon Sleep sekarang! Kini tersedia untuk mobile di Malaysia!

 July 19, 2023

Movie Review

Barbie Review — Aura Seronok yang Menyerlah & Riang di Sebalik Krisis Kehidupan!

Action

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

 July 18, 2023

Next Post

                        Ingin dapatkan game percuma Rayman Origins? Korang hanya perlu menonton speedrun Rayman 2!

Discussion about this post


Microsoft membawa Game Bar baru didalam Windows 10 dan ia tampak lebih menarik!

Microsoft yang sentiasa akan hadir dengan benda baru kali ini sekali lagi telah menarik perhatian para-para gamers untuk mendapatkan Game Bar terbaru Windows 10 yang tersedia untuk penguji Beta hari ini.

Pihak Microsoft Phil Spencer mengakui bahawa tahun lepas bahagian perisian Microsoft berusaha untuk menaiktaraf Windows 10 untuk PC gamers. Microsoft kini mula meningkatkan integrasi Xbox di PC dengan pemulihan dan peningkatan yang agak besar untuk ciri-ciri Game Bar di Windows 10.

Game Bar yang dikemas kini termasuk widget yang kelihatan lebih seperti ‘overlay’ yang korang akan temukan dalam pengalaman ‘GeForce Nvidia’. Meningkatkan aspek sosial para streamers game untuk melihat statistik prestasi dan interaksi bersama penonton.
Seperti biasa, semua ciri Game Bar ini boleh diakses dengan menekan kekunci Windows Key+G ketika dalam game. Dan yang pastinya, korang boleh mematikan sepenuhnya Game Bar tersebut bila-bila masa.
Okay, ini antara update dalam Game Bar Windows 10;
Akses Spotify yang cepat (Quick Spotify access)
Korang kini boleh mengawal Spotify untuk Windows 10 tanpa ‘minimize‘ game yang tangah korang main. (muat turun Spotify) Caranya mudah je, tarik Windows 10 Game Bar dan korang dapat mengawal media dan ‘volume mix’ terus dari overlay. Korang juga boleh melayari katalog Spotify dan sekiranya korang mendengar pada speaker atau sistem lain, korang boleh terus tengok dari ‘overlay’ tersebut.

Membuat ‘Meme’ ?
Buat meme? Seriuslah? Ya dengan update Windows 10 Game Bar ni, Microsoft telah mengeluarkan beberapa alat sosial (social widgets). Sebelum ini, korang boleh ‘screenshot‘ dan dengan serta-merta kongsikan ke akaun Twitter korang tanpa meninggalkan game. Tapi feature kali ni pulak, korang dapat edit ‘screenshot‘ korang siap boleh letak meme sebelum kongsikan di Twitter.

UI berasaskan widget yang disesuaikan
Pihak Microsoft turut memberi tumpuan untuk Windows 10 Game Bar ini agar menjadi lebih mudah dan lebih bersesuaian untuk korang. Cuma tekan menu di sebelah kiri untuk mengalihkan atau mematikan aspek yang berbeza (on off toggle). Setiap widget juga boleh dialihkan, dikecilkan dan disematkan (pinned) pada skrin.

Sistem sosial media yang lebih ‘Awesome’!
Isu yang diperkaitkan kepada pihak Microsoft untuk Xbox sebelum ini mengenai akses berhubung bersama kawan-kawan games telah memberi impak yang besar, kebanyakkan pemain telah beralih ke ‘Discord’ kerana ianya lebih cepat dan memudahkan pemain untuk berhubung bersama kawan-kawan.
Oleh sebab itu, pihak Microsoft jelas memdahulukan situasi ini. Pihak Microsoft mengemas kini dan mengeluarkan Xbox Chat (beta) dan Xbox Social (beta). Kedua-dua widget ini menyediakan akses pantas kepada senarai kawan-kawan gaming korang. Widget gaya tab disediakan untuk carian rakan, akses parti, dan berbual. Widget ini juga boleh diselaraskan dan dipindahkan atau dilumpuhkan (disable) sepenuhnya melalui menu tetapan (settings).

Lebih mesra pengguna
Tanggapan yang relatif terhadap respon pemain games PC pada Game Bar ini cukup menarik. Mampu mengakses ‘sound mix’, prestasi grafik dan sistem tangkapan video atau gambar permainan ‘screenshot’ dengan menekan kekunci yang senang diingat dan juga kelajuan yang diperkuatkan untuk sistem sosial Xbox Live adalah sangat menggalakkan.

Maka dengan harapan yang tinggi, pihak Microsoft menanti maklum balas dari pengunna Beta sebelum diperluaskan. Kalau korang nak uji Game Bar ini, korang boleh melakukannya dengan melancarkan Hub Xbox Insider pada Windows 10 PC dan memilih Windows Gaming dari konten insider (insider content).
Sumber: Reddit, Windows Central
Jangan lupa untuk ikuti kami di TikTok!
  @gamersantaimy
Tags: Game BarMicrosoftWindows 10Xbox Game Bar


Far Cry 5 terima ‘next-gen 60 FPS update’ di PS5 & Xbox Series – sertai event Free Weekend!

Hari ini, Ubisoft telah mengeluarkan update untuk Far Cry 5, yang membolehkan game berjalan pada 60 FPS di konsol PlayStation 5 dan Xbox Series. Berikut adalah trailer pengumuman rasmi:

Bukan itu sahaja, anda juga boleh bermain Far Cry 5 secara PERCUMA bermula 23 hingga 27 Mac. Bagi sesiapa yang berminat, Far Cry 5 kini dijual dengan diskaun sehingga 85% untuk semua edisi – jadi jika ada yang ingin melengkapkan koleksi atau baru sahaja nak mencuba, inilah masanya.

Segala update dan acara terhad ini dibuat sempena ulang tahun ke-5 Far Cry 5.

Bagi mereka yang tidak tahu, Far Cry 5 ialah game first-person shooter yang dilancarkan pada 2018, dan dibangunkan oleh Ubisoft Montreal dan Ubisoft Toronto dan diterbitkan oleh Ubisoft. Ia adalah sekuel kepada Far Cry 4 (2014) dan entri utama kelima dalam siri Far Cry.Berlangsung di Hope County, sebuah wilayah fiksyen di Montana, Amerika Syarikat, game ini berkisarkan tentang ‘Project at Eden’s Gate’, sejenis organisasi ajaran sesat yang mengambil alih wilayah itu atas perintah pemimpinnya, Joseph Seed. Pemain akan mengawal seorang timbalan syerif muda yang terperangkap di Hope County dan harus bekerjasama dengan pelbagai faction pemberontak untuk membebaskan wilayah itu daripada pemerintahan zalim ‘Seeds’ dan ‘Eden’s Gate’.Gameplay memfokuskan pada pertempuran dan penerokaan; pemain bertarung dengan askar musuh dan haiwan liar berbahaya menggunakan pelbagai jenis senjata. Game ini menampilkan banyak elemen yang terdapat dalam genre RPG, seperti jalan cerita jenis bercabang dan misi sampingan. Permainan ini juga mempunyai ‘map editor’, mode co-op multiplayer dan mode competitive multiplayer.

Far Cry 5 kini tersedia untuk PlayStation 4, PlayStation 5, Xbox One,  Xbox Series, PC melalui Steam dan Epic Games Store. Ia juga tersedia melalui PlayStation Plus Extra dan Xbox Game Pass.
Untuk membaca segala liputan kami tentang francais Far Cry, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: far cry 5ps5Xbox Series


Manga Black Clover rehat 3 bulan untuk siap sedia dengan arc terakhir

Kini, manga Black Clover secara rasmi sedang berehat kerana pencipta siri, Yuki Tabata ingin bersiap sedia untuk arc terakhir. Editor dari Shueisha telah memberi kenyataan untuk menjelaskan situasi kepada peminat.

Yuki Tabata baru-baru ini telah menamatkan Spade Kingdom Raid arc apabila Asta dan yang lain dapat memberikan pukulan terakhir kepada Supreme Devil, Lucifero dan berjaya menamatkan ritual Advent of Qliphoth. Tetapi dengan jelas kita boleh nampak ancaman sebenar masih jauh kerana sesuatu yang lebih gelap sedang menunggu dalam bayang.

Dengan pengeluaran Bab 331 siri ini, mereka telah mengumumkan bahawa manga Black Clover secara rasmi akan mengeluarkan arc terakhir yang bertajuk ‘The Ultimate Wizard King’.
Malangnya, manga itu akan berehat selama 3 bulan. Seperti yang dijelaskan oleh jabatan editorial Shueisha dalam surat khas kepada peminat, ini adalah untuk memberikan masa tambahan kepada pencipta siri, Yuji bagi berehat sebelum siri itu kembali untuk arc terakhir dan menamatkan semuanya.

Berikut adalah terjemahan daripada Viz Media berkenaan kenyataan Shueisha dalam surat mereka,
“Terima kasih kerana sentiasa menyokong Black Clover! Untuk mempersiapkan cerita arc baharu, Black Clover akan berehat sebentar mulai keluaran seterusnya. Selepas membincangkan perkara tersebut dengan Tabata Sensei, kami telah memutuskan untuk membenarkan dia berehat seketika sebelum memulakan penciptaan arc baharu.” “Rehat itu dirancang kira-kira tiga bulan, dan tarikh pulang akan diumumkan dalam keluaran Weekly Shonen Jump yang akan datang. Ini mungkin berita sukar bagi mereka yang menantikan bab seterusnya, tetapi kami meminta kesabaran dan pemahaman anda. Kami meminta anda untuk terus menyokong Black Clover pada masa hadapan.”
Tabata sendiri menyatakan bahawa dia pada mulanya ingin meneruskan tanpa rehat, tetapi rehat juga diperlukan untuk menjadikan Black Clover lebih baik daripada yang dijangkakan!

Jadi apa pendapat korang tentang manga Black Clover yang direhatkan selama 3 bulan? Adakah korang dah siap sedia untuk tinggal Black Clover? Tinggalkan pendapat korang di ruangan komen. Untuk lebih banyak berita menarik tentang Black Clover, sila klik pautan ini.
Sumber: Viz Media
Jangan lupa untuk ikuti kami di TikTok!
  @gamersantaimy
Tags: Black Clover


Manhwa popular Solo Leveling dan lain-lain dicetak rompak dalam bahasa melayu!

Sebuah organisasi Malaysia bernama 77 Manga – Bahasa Melayu yang mencetak rompak banyak siri manga dan manhwa popular termasuk Solo Leveling, Dragon Ball Super, Kingdom dan lain-lain telah dikesan beberapa hari lepas. Organisasi ini dijumpai oleh pengguna Twitter dakarane_ di halaman sosialnya di mana berkongsi tentang kegiatan mereka. Malangnya, ini bukanlah kes pertama di Malaysia yang berkaitan dengan pelanggaran hak cipta karya manga Jepun.

Setiap karya telah diterjemahkan dalam bahasa melayu dan dikumpulkan dalam bentuk fizikal. Daripada menjual isu per isu, 77 Manga – Bahasa Melayu menjualnya secara jilid. Setiap jilid yang dicetak rompak pula berharga pada nilai berbeza. Sebagai contoh, Solo Leveling dijual pada RM50 manakala siri seperti Dragon Ball Super (Color) dijual pada RM40.

Bagi mereka yang tidak tahu apa maksud cetak rompak manga/manhwa, ini adalah petikan daripada wikipedia:
Scanlation ialah hasil proses pengimbasan, terjemahan, suntingan dan pengedaran komik daripada bahasa asing kepada bahasa ibunda pengedar. Istilah ini paling kerap digunakan pada komik Jepun (manga), Korea (manhwa), dan Cina (manhua). Scanlation lazimnya diedarkan secara percuma melalui internet, sama ada melalui muat turun terus, BitTorrent atau IRC. Perkataan scanlation ialah gabungan perkataan scan (imbas) dan translation (terjemahan).
Kegiatan ini telah dilaporkan kepada Tappytoon Comics, Yen Press, dan D&C Webtoon oleh dakarane_  tetapi masih tidak ada berita lanjut jika ada apa-apa respon. Beberapa bulan lepas, laman kissanime dan mangakiss juga telah ditutup selepas menerima tindakan oleh pihak bertanggungjawab, jadi anda boleh bayangkan betapa seriusnya isu ini.

Also reporting this to @dncwebtoon3. I think this is a serious issue…
— ぴーや🐠✨ | missing Burusuka until 10/27!!😤 (@dakarane_) October 15, 2020

Mengapa perkara ini berlaku?
Sebagai tambahan kepada kumpulan yang mengeluarkan scanlation bagi komik yang tidak dikeluarkan di negara asal mereka, terdapat juga kumpulan yang mengeluarkan terjemahan komik yang sudah ada di pasaran. Dalam sesetengah kes, ia disebabkan penapisan keterlaluan sehingga menjejaskan kandungan komik, ataupun kekurangan pengeluaran judul komik tersebut. Dalam kes yang lain pula, kumpulan scanlation sekadar mencetak rompak keluaran komersial komik, mengimbasnya dan seterusnya mengedarkannya secara percuma. –wikipedia.
Semoga perkara ini tidak menimbulkan isu yang besar kerana saya hanya berharap ia tidak mempengaruhi imej Malaysia pada seluruh dunia. Apa pendapat anda? Mari kongsi di ruang komen.
Jangan lupa untuk ikuti kami di TikTok!
  @gamersantaimy
Tags: 77 Manga - Bahasa MelayuCetak rompakDragon Ball SuperMalaysiamangamanhwaSolo Leveling


MSI lancarkan pelbagai produk dalam acara The Next Playground: Reframed!

Bersama dengan acara The Next Playground: Reframed oleh MSI, mereka telah melancarkan banyak produk baharu termasuk PC, monitor dan banyak lagi yang dicipta khas untuk para gamer, creator atau business elite. Jom kita lihat produk apa yang mereka umumkan.

MEG Trident X2

HMI 2.0Generasi terbaru untuk processor IntelNVIDIA GeForce RTX 40 series GPUSokongan terhadap DDR5 memory and PCIe 5.0 SSDSilent Storm Cooling 3, 280 AIO Liquid Cooling, Air Battle design
MPG Infinite X2

Generasi terbaru untuk processor IntelNVIDIA GeForce RTX 40 series GPUSokongan terhadap PCIe 4.0 SSD supportSilent Storm Cooling 2, 240mm AIO Liquid CoolingSee-through side panel, Mystic Light RGB lighting
MEG 342C QD-OLED

34″ QD-OLED panelQD Premium Colour Standard, Delta E≤20.1ms GtG response timeUWQHD 3440 x 1440 at 175Hz, 21:9 Aspect RatioVESA DisplayHDR True Black 400MSI Gaming Intelligence with KVM functionUSB Type-C PD Charging 65W
Banyak lagi produk yang diumumkan, anda boleh klik di sini untuk melihatnya. Kalau korang nak layan acara pelancaran. Kami sertakan di bawah:

The Next Playground: Reframed- MSI Product Launch Event 2022 akan membawakan anda satu siri produk generasi seterusnya, termasuk desktop, monitor, All in One PC, motherboard, power supply, liquid cooler dan PC case. Semua produk baharu ini direka untuk pemain game, creator atau business elite.
Sudah melihat semua produk yang dilancarkan semasa acara The Next Playground daripada MSI? Yang mana satu jadi pilihan anda nanti? Kongsikan di ruangan komen. Untuk mendapatkan lebih banyak berita mengenai MSI, sila klik pautan ini.
Jangan lupa untuk ikuti kami di TikTok!
  @gamersantaimy
Tags: MSIThe Next Playground: Reframed


Pengarah anime Boruto ingin saman studio kerana tidak bayar gaji

Walaupun industri anime semakin meluas dengan kehadiran Demon Slayer dan Jujutsu Kaisen, tetapi ramai yang bekerja di sebalik tabir anime kegemaran kita masih bergelut dengan jadual yang ketat, gaji rendah dan masalah-masalah lain. Baru-baru ini, pengarah Taiki Nishimura yang bertanggungjawab untuk anime Boruto: Naruto Next Generations, Ergo Proxy, dan Seven Deadly Sins: Imperial Wrath of Gods berkongsi di Twitter bahawa dia akan saman sebuah studio animasi kerana gaji tidak dibayar.

せめるよ。2年半前に演出料不払いしたアニメ制作した会社を、実名で一般週刊誌に掲載させるよ。弁護士などと相談の上、刑事訴訟も検討。だから、民事の時効をまったんだよ。報酬支払わず、DVDになり配信されており、まずは親会社の労組、各配信会社への訴えもする。甘く見てただろ、覚えとろ！

— 西村大樹（武井紗良ちゃん神推し！） (@taiki_nishimura) March 5, 2022

Walaupun Nishimura tidak menjelaskan studio mana yang belum membayar perkhidmatannya, dia memberitahu bahawa dia sanggup menyaman organisasi tersebut jika gajinya tidak dibayar:
“Saya akan melakukannya. Syarikat yang menghasilkan anime yang tidak membayar yuran produksi selama dua setengah tahun lalu, akan diterbitkan dalam majalah mingguan umum bersama nama sebenar mereka. Selepas berunding dengan peguam dan lain-lain, kami juga akan mempertimbangkan prosiding jenayah.”
 Taiki Nishimura
Selain itu,  Nishimura  juga menyatakan bahawa dia terpaksa menyaman “kesatuan buruh bagi syarikat tersebut” kerana pengedaran media yang didakwa dia tidak mengambil kira bayaran yang sudah dibayar kepadanya:
Nishimura itu juga ingin menyaman kesatuan buruh bagi syarikat tersebut dan syarikat pengedaran yang terlibat selepas mereka mengeluarkan DVD bagi siri itu tanpa menjelaskan pembayaran.
“DVD sedang diedarkan tanpa bayaran, dan kami akan menyaman kesatuan buruh syarikat induk dan setiap syarikat pengedaran terlebih dahulu. Anda memandang rendah kami, ingat.”

Nishimura tidak pernah segan untuk meluahkan dilemanya dalam khayalak umum. Sebelum ini, dia pernah meluahkan keinginan untuk mengubah industri anime, dan menyatakan perkara berikut:
“Saya ingin melakukan yang terbaik untuk membantu meluruskan industri ini yang penuh dengan gangguan seksual dan gangguan kuasa. Dengan berbuat demikian, saya akan kehilangan kerja (senyuman yang janggal). Saya ingin membetulkan masalah dengan bantuan Persatuan Pengarah Jepun.”

Seperti saya kata tadi, Nishimura tidak menamakan studio berkenaan tetapi memandangkan dia hanya berurusan dengan studio Pierrot sejak kebelakangan ini, yang menghasilkan anime Naruto, Boruto: Naruto Next Generations dan Bleach -mereka kini menjadi suspek utama untuk beliau meneruskan undang-undang saman.
Untuk segala liputan kami tentang Boruto, sila tekan pautan ini.
Sumber: Anime Hunch
Jangan lupa untuk ikuti kami di TikTok!
  @gamersantaimy
Tags: animeBorutosaman


Rocket League akan jadi FREE-TO-PLAY! Berpindah ke Epic Games dalam masa terdekat!

Rocket League oleh studio Psyonix boleh dimainkan secara percuma bermula musim panas ini, di mana peralihannya daripada game berbayar ke percuma akan disertakan bersama kemas kini besar yang merangkumi beberapa perubahan pada sistem Rocket League. Kami juga akan mendapat penambahan ‘cross-platform progression‘.

Selain itu, Rocket League akan mula tersedia melalui Epic Games Store setelah pengambilalihan studio Psyonix oleh Epic Games pada bulan Mei 2019, dan apabila dilancarkan di Epic Games Store, ia tidak lagi boleh dimuat turun melalui Steam.

📣📣📣 Announcement time: Rocket League is going free to play later this summer. Check out the details in our latest blog, and get ready for lots of news throughout the next few weeks!https://t.co/h1hqtWY9kp pic.twitter.com/HQsc7f7kVL
— Rocket League (@RocketLeague) July 21, 2020

Mereka yang sudah membeli Rocket League pasti tertanya-tanya apakah kelebihan yang mereka perolehi daripada kemas kini dan Psyonix mengatakan bahawa mereka yang membeli game ini sebelum pelancaran percuma akan dihormati dengan status ‘Legacy‘ yang merangkumi beberapa ganjaran.

1 of  4

-
+

Pemain ‘Legacy‘ akan mendapatkan kesemua DLC yang terdiri daripada lebih 200 item ditingkatkan kepada kualiti Legacy. Mereka juga akan mendapat tiga kosmetik baru: Golden Cosmos Boost, Dieci-Oro Wheels, dan Huntress Player Banner. Sekiranya anda membeli permainan sebelum pengumuman ini dibuat, anda juga akan mendapat Faded Cosmos Boost. Bersama dengan hadiah tersebut, pemain ‘Legacy‘ akan mendapat gelaran unik yang terikat pada akaun seperti “Est. 20XX” untuk menandakan tarikh pemain mula bermain Rocket League.

Setelah ‘cross-progression‘ ditambahkan, ia akan diaplikasikan kepada inventori, kemajuan Rocket Pass, dan statistik peringkat. Anda memerlukan akaun Epic Games untuk menggunakan fitur ‘cross-progression‘ setelah menyambung akaun. Bagi mereka yang bermain di Steam sekarang, anda tidak perlu risau. Walaupun Rocket League akan berpindah ke Epic Games, versi Steam akan tetap disokong sepenuhnya dengan kemas kini dan kandungan baru pada masa akan datang.
Tarikh tepat untuk peralihan Rocket League menjadi percuma masih belum diumumkan tetapi lebih banyak maklumat akan dikongsi di halaman Twitter rasmi mereka.
Jangan lupa untuk ikuti kami di TikTok!
  @gamersantaimy
Tags: epic games storeFreePercumapsyonixrocket league


Trailer terakhir untuk BRAVELY DEFAULT II telah didedahkan!

SQUARE ENIX CO., LTD. hari ini mendedahkan trailer terakhir untuk entri RPG serba baru dalam siri “Bravely“, BRAVELY DEFAULT II, menjelang pelancaran permainan di seluruh dunia pada 26 Februari 2021 untuk sistem Nintendo Switch.

Terungkap sejurus selepas Nintendo Direct Februari 2021, Trailer Akhir Bravely Default II penuh dengan bakat. Selain menjadi pendahuluan bagi pendatang baru, video berdurasi hampir empat minit itu juga memperkenalkan musuh baru dan elemen cerita untuk veteran. Di samping memberikan gambaran keseluruhan mengenai entri baru dalam siri ini, Heroes of Light baru dan “Asterisk holders” yang menghalangi mereka akan digambarkan secara dramatis dalam treler ini.

Walaupun hanya mendapat sebutan ringkas semasa Nintendo Direct, Bravely Default II menerima treler terakhirnya sejurus selepas persembahan utama. Pencerita juga lebih mesra daripada video promosi terakhir. Walaupun sangat pantas, treler menunjukkan elemen untuk menarik pendatang baru dan veteran siri. Square Enix berkongsi asas-asas seperti pengenalan empat pahlawan cahaya dalam perjalanan untuk memulihkan kristal, bersama dengan coretan campuran dan kerja sistem pekerjaan. Penonton bermata helang mungkin juga melihat NPC Prince Castor juga muncul ketika pertempuran. Lihat video penuh di bawah.

Mengenai BRAVELY DEFAULT II
Dunia baru, kisah baru, dan Heroes of Light serba baru menanti dalam pengalaman RPG yang asli, yang tiba di sistem Nintendo Switch pada 26 Februari 2021! Pengganti Bravely Default asal berasal dari pasukan yang membawakan anda siri Bravely dan Octopath Traveller, dan menampilkan muzik dari Revo (Sound Horizon / Linked Horizon), komposer terkenal Bravely
Gambaran Keseluruhan Produk

Tajuk
BRAVELY DEFAULT II

Tarikh Pleancaran
 26 Februari 2021

SRP
Merujuk kawasan

Nombor pemain
1

Genre
RPG

Platform
Nintendo Switch™

Bahasa / Suara:
Jepun; Inggeris

Sarikata
Inggeris

Pemaju
Claytechworks Co. Ltd. Copyright © 2021 SQUARE ENIX CO., LTD. All Rights Reserved.

 Pra-daftar di sini

Bravely Default 2Publisher: Nintendo, Square EnixDeveloper: ClaytechworksRelease Date: 2021-02-26Nintendo Switch
Bravely Default II adalah permainan video main peranan yang akan datang yang dikembangkan oleh Claytechworks dan diterbitkan oleh Square Enix di Jepun, dengan Nintendo mengendalikan pelepasan di wilayah Barat untuk Nintendo Switch. Ia dijadualkan untuk dilancarkan di seluruh dunia pada 26 Februari 2021

Jangan lupa untuk ikuti kami di TikTok!
  @gamersantaimy
Tags: BRAVELY DEFAULT IIBRAVELY DEFAULT II Trailer akhirsquare enix


Perubahan dunia gaming pada tahun 2042, jangkaan dan teori tepat! [gamescom asia 2022]

Di acara gamescom asia 2022 hari ini, kami telah menghadiri pembentangan “A Look 20 Years Ahead: Game Development 2042” oleh Tim Fields, Naib Presiden Kanan & Pengurus Besar Perjudian Digital Wizard of the Coast. Secara khususnya, pembentangan ini memfokuskan pada perubahan dan kemajuan industri gaming/permainan video dalam jangka 20 tahun (tahun 2042) akan datang dan bersamanya, terdapat banyak maklumat menarik.

Menurut Fields, terdapat 5 perkara utama yang perlu diambil perhatian oleh pemaju game, sambil melihat perkembangan industri gaming dalam tempoh masa 20 tahun akan datang. 5 perkara utama tersebut adalah:

Kemajuan perkakasan dalam kuasa CPU, kuasa bateri dan kebolehcapaian inputPembelajaran mesin & autonomi yang meluas didorong oleh peningkatan besar dalam dataRangkaian data kapasiti tinggi berkelajuan tinggi yang semakin banyakKesan rangkaian sosial dan hubungan manusiaDemografi dan peningkatan jumlah masa lapang yang tersedia untuk manusia

Memandangkan kuasa komputer semakin meningkat secara drastik, Fields memberi andai bahawa jenis kuasa pemprosesan gaming pada tahun 2042 secara literal adalah sejuta kali lebih berkuasa daripada sekarang, hingga membuatkan game seperti Red Dead Redemption 2 nampak “basic”. Bersama jangka hayat bateri yang lebih tinggi, orang ramai boleh bermain game di mana sahaja mereka mahu.
Seterusnya, dia memberi contoh tentang AI yang digunakan untuk melakukan temu bual bersama Steve Job beberapa hari yang lalu. Jika ini digunakan dalam permainan video, kesannya pasti akan menjadi lebih baik terutamanya untuk watak AI.

Salah satu perkara penting yang disebutkan di atas ialah demografi dan perubahan jumlah masa lapang masyarakat/netizen. Orang ramai kini mempunyai lebih banyak masa lapang berbanding dengan manusia dari 200 tahun yang lalu, dan ini akan terus meningkat pada masa hadapan.
Memandangkan populasi akan sentiasa meningkat, masa lapang yang tersedia juga akan meningkat sekali, di mana jumlah masa yang besar akan dihabiskan dalam aktiviti gaming. Menjelang tahun 2042, bilangan gamer “sepatutnya akan mencecah 4.5 bilion” (lebih separuh daripada populasi semasa planet Bumi).

Adakah ini benar-benar akan terjadi? Kita lihat sekali dengan peredaran masa. Untuk membaca segala liputan kami tentang gamescom asia 2022, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: gamescom asia 2022Gamingindustri


[#StateofPlay] Demo MediEvil keluar untuk PS4 di PlayStation Store! CUBA SEKARANG!

MediEvil, remake kepada permainan klasik hack-dan-slash di PlayStation 1998, akan dikeluarkan pada hujung bulan Oktober ini, tetapi bagi pemain yang tidak sabar-sabar akan mendapat peluang untuk mencuba demo game ini. Sony telah mengumumkan semasa State of Play bahawa demo yang dipanggil MediEvil Short-Lived akan tersedia di PlayStation Store hari ini.

Demo ini akan memberi pemain merasa sedikit pertempuran baru dalam permainan, yang mengandungi segala jenis senjata dari busur dan panah, hingga pedang dan kapak. MediEvil tidak akan lengkap dan lawak uniknya, jadi protagonis si mamat tengkorak Sir Daniel juga boleh cabut lengannya sendiri dan menggunakannya sebagai senjata juga kelihatan dalam demo juga.

Demo MediEvil juga mempunyai hadiah istimewa untuk pemain yang akan di-unlock dalam permainan rasmi: Dan’s Helmet. Dengan mengambil Dan’s Helmet pada awal demo, ia akan memberi menghadiahkan pemain dengan misi tambahan apabila di-equipped dalam permainan rasmi, jadi jangan terlepas! Demo tersebut hanya boleh dimainkan sehingga 6 Oktober, dan MediEvil akan dikeluarkan secara rasmi pada 25 Oktober. Moga kamu semua bersuka-ria!

1 of  3

-
+

Sumber – PlayStation Blog
Jangan lupa untuk ikuti kami di TikTok!
  @gamersantaimy
Tags: DemoMediEvilMediEvil Short-Livedplaystation storeSir DanielSonystate of play


[Temu ramah eksklusif] Mengungkap lebih dalam tentang Diablo Immortal bersama Julian dan Justin Dye dari Blizzard!

Pada awal bulan Mei yang lalu, Blizzard telah pun mengesahkan bahawa Diablo Immortal bakal dilancarkan ke platform mobile untuk pengguna Android dan iOS pada hujung tahun 2021 nanti. Ramai peminat francais Diablo ingin mengetahui lebih lanjut tentang kisah serta watak yang ada dalam Diablo Immortal, termasuk juga elemen PvE dan mengenali lebih lanjut lagi tentang Crusader. Jadi kami telah menemu bual dua orang dari pasukan pembangun Diablo Immortal, iaitu Julian Love yang bertugas sebagai Senior Combat Designer, dan Justin Dye selaku Senior Narrative Designer.

Apakah hasil yang telah berjaya didapatkan dari beberapa sesi ujian teknikal alpha yang lalu?
Julian: Ujian teknikal alpha pertama mendapat sambutan yang baik. Pemain nampaknya sangat terkejut dengan betapa besar dan penuh ciri game ini seolah-olah seperti Diablo dalam dari segala aspek. Mereka juga terkejut dengan watak-watak yang kembali, kelas serta keseluruhan sistem gameplay yang menanti mereka di Diablo Immortal.
Justin: Salah satu perkara yang pasti ialah pemain sangat seronok mencuba Diablo Immortal di ujian teknikal alpha yang pertama, tetapi mereka mahukan lebih banyak dan kami pun memberikan beberapa tambahan lagi. Kini terdapat cycle of strife, pelbagai jenis rift, Helliquary, dua zon baru dan lebih banyak kandungan berbanding dari sebelum ini. Kami juga melakukan beberapa semakan ketika pemain mula bermain, pengalaman di intro lebih dinamik, menarik dan menyeronokkan. Kami turut melakukan beberapa penyesuaian untuk membawa pemain ke kota besar Westmarch pada awalnya, jadi mereka boleh melihat kegemilangan kota Westmarch. Banyak perkara kecil telah diubah, dan pemain pastikan akan teruja untuk bermain game ini.
Adakah akan ada kelas baru?

Julian: Saya akan menjawab soalan itu dengan dua cara yang saya boleh bayangkan. Yang pertama adalah kami baru saja memperkenalkan Crusader di ujian alpha kedua dan semua orang nampaknya seronok bermain Crusader semula. Kami juga telah mengumumkan kepulangan Necromancer dan ia akan berada dalam pelancaran yang akan datang, tetapi Necromancer sedang dalam pembangunan, dan ini sebenarnya adalah permulaan sahaja. Kami sedang berusaha untuk melancarkannya dan saya tahu ramai orang menganggap pelancaran ini adalah segalanya, tetapi tidak bagi kami.
Pada kami, pelancaran adalah permulaan proses pengembangan yang sangat lengkap di mana kami akan memberikan tambahan kelas ke permainan, dan ini boleh merangkumi beberapa kelas yang berpotensi kembali dari penjelmaan semula Diablo lain. Namun kami juga mempunyai kemampuan untuk menyampaikan semua kelas baru yang belum pernah dilihat sebelum ini di dunia Sanctuary, dan akan membuat penampilan pertamanya di Diablo Immortal.
Setelah mengetahui yang Immortal berada di Diablo 2 dan Diablo 3, adakah Diablo Immortal akan memperluaskan jalan cerita siri Diablo? Sekiranya ya, apa yang diharapkan oleh peminat untuk melihat lebih banyak kisah?

Justin: Benar! pada dasarnya waktu antara Diablo 2 dan Diablo 3 cukup besar, ada sekitar 20 tahun masa antara penamat Diablo 2 dan permulaan untuk Diablo 3. Begitu banyak yang dapat terjadi dalam tempoh 20 tahun. Secara umumnya game kami adalah sekuel kepada jalan cerita Diablo 2 setelah Material menghancurkan World Stone, dan pecahannya telah terbang melintasi daratan serta di dalamnya ada objek dengan kekuatan yang luar biasa! Sekiranya orang-orang yang salah mendapatkannya, pelbagai perkara buruk boleh berlaku.
Oleh itu, kisah yang kita ada di Diablo Immortal adalah kedua-duanya perlu diuruskan serta melakukan perkara seperti menuju ke tempat-tempat yang belum kita lihat sebelum ini, pergi ke negeri baru dan tanah yang dikenali, serta melihat beberapa karakter yang ditingkatkan atau perkara apa yang berubah pada masa yang sama.

Jadinya, ia contoh yang hebat untuk apa yang baru dikeluarkan di alpha, dan beberapa contoh dari apa yang kami usahakan. Frozen Tundra adalah zon yang sebelum ini tersedia di Diablo 2, ianya adalah sebahagian dari lima perkara ketika anda menuju ke World Stone. Anda berjuang di Siege of Baal dalam Frozen Tundra, dan dalam Diablo Immortal ia kembali. Anda boleh lihat dunia selepas penaklukan Baal, keputusan yang terjadi pada puak Barbarian yang gagal melindungi World Stone. Namun, kami juga mempunyai beberapa zon baru yang boleh dikatakan sebagai harapan seperti Temple of Monks. Monk boleh dimainkan sebagai kelas pemain di Diablo 3, tetapi anda belum lihat dunia mereka. Kita belum pernah lihat bagaimana rupa Temple, dan perlu mempelajari lebih lagi mengenai Monk atau apa yang terjadi pada mereka pada masa lalu, selain daripada beberapa buku dan kisah mengenainya.
Ini merupakan peluang pertama anda untuk melihat tempat-tempat ini dalam game. Oleh itu, secara amnya, kami telah mengembangkan kisahnya, dan permulaan Diablo Immortal berlaku antara dua game tersebut. Walau bagaimanapun, ia mempunyai jalan cerita tersendiri dan anda akan menjelajahi pelbagai tempat serta melihat segala perkara sepanjang bermain.
Untuk pemain Diablo, kita semua sangat tahu yang Crusader sering menggunakan Flail, tetapi kenapa di Diablo Immortal seni rekanya memegang pedang?

Julian: Ia ternyata yang Crusader tidak terbatas dalam menggunakan Flail sahaja, itu hanya senjata yang akan mereka gunakan. Namun sebenarnya mereka sangat cekap menggunakan pedang serta tukul. Kapak tidak sangat, mereka tidak menyukainya tetapi akan menggunakan lebih banyak senjata satu tangan, jadi Crusader tidak terhad untuk menggunakan Flail sahaja.
Sebagai game yang mempunyai perkaitan dengan Diablo 2 dan Diablo 3, adakah kita akan mengetahui apa yang sebenarnya terjadi pada Immortal di penghujungnya? Ianya agak sukar untuk dibayangkan yang mereka tidak akan ada mempertahankan dari Iblis di Diablo 3.

Justin: Ianya jalan cerita yang pasti akan kami teruskan. Immortal adalah bahagian yang sangat hebat dan menyeronokkan di Diablo Immortal, tetapi mereka seperti tidak hadir di Diablo 3. Dalam pada masa yang akan datang, apabila anda ke Westmarch, Mathael telah membunuh semua orang dan mengubahnya menjadi Reaper.
Jadi secara umumnya, ada sedikit jurang sebelum anda kembali ke Westmarch dan melihat beberapa pertumpahan darah yang berlaku disana, tetapi jalannya masih menarik. Saya tidak akan terkejut jika anda melihatnya banyak kali pada masa akan datang.
Adakah akan ada nerf untuk kelas pada masa akan datang? Kerana ketika saya bermain Diablo 3, seperti biasa Crusader sangat kuat.

Julian: Perlu diingatkan yang semua kelas untuk Diablo Immortal telah dibangunkan dari bawah sehingga ke atas. Jadi sebenarnya tiada perbandingan perlu dibuat masa ini antara kelas di Diablo Immortal dan Diablo 3. Kawalan sangat berbeza, banyak skil yang berbeza, konteks game juga sepenuhnya berbeza dari pelbagai aspek. Ya, ini memang game Diablo dan macam game Diablo, tetapi kami mempunyai sistem yang sangat berbeza dan jauh lebih matang. Anda semua tahu yang ini adalah kemajuan untuk francais Diablo, dan apa sahaja yang berlaku dari segi keseimbangan antara kelas yang lama, itu bukan sesuatu yang berkaitan dengan game sekarang.
Walau bagaimanapun, saya hanya ingin menyatakan pandangan tentang nerf yang bukan perkara biasa kami lakukan. Jelas jika kita mempunyai kelas yang terlampau kuat, kita akan berusaha untuk membuat langkah bagi mengatasinya, tetapi kami cenderung untuk menggunakan pendekatan “jika ada kelas yang lebih baik daripada yang lain, ada cara untuk kita menaikkan kelas lain ke atas untuk memenuhinya, atau kelas itu harus turun, atau menggabungkan kedua-duanya?”. Ideanya adalah kita berusaha untuk tidak mengecewakan pemain yang telah jatuh cinta dengan kelas mereka, salah satu daripadanya ialah musnahkannya. Ini boleh dibuktikan ketika kami berada di alpha 2, kami mempunyai lebih banyak ujian permainan, kerja yang perlu dilakukan, menerima maklum balas dan memastikan bahawa setiap kelas cukup seimbang serta boleh dimainkan ikut pilihan anda.
Adakah terdapat aspek atau ciri permainan mobile tertentu yang anda tertarik atau terinspirasi semasa membangunkan Diablo Immortal?

Julian: Tidak ada apa yang terlintas dalam fikiran, saya hanya bercakap sendiri dan menyatakan bahawa semasa membuat Diablo untuk mobile, kami hanya bermain banyak game berbeza dan mengumpulkan pelbagai perkara dari mereka. Sering kali menjadi perkara yang sangat kecil seperti “contohnya ketika game melakukan perkara ini dengan kawalan sekecil ini, atau yang ini mempunyai sedikit maklum balas tambahan yang kami suka” atau sesuatu seperti itu menjadi inspirasi utama, kerana saya rasa salah satu cabarannya adalah kami perlu membuatnya seperti game Diablo dan bukan macam game lain yang ada di luar sana.
Ia perlu dihasilkan seperti game Diablo tetapi di mobile dalam bentuk kelas pertama. Kami mahukan ia seperti dilahirkan di sana dan meminjam koleksi kecil untuk sampai ke situ, tetapi saya rasa masih banyak seperti game Diablo lama, dan bersama dengan pasukan lain yang membangunkan produk Diablo di Blizzard serta meletakkan kesemuanya sekali dalam produk akhir.
Apakah perkara yang paling mencabar semasa anda mereka Crusader di Diablo Immortal? Terutama dari skil yang diperlukan untuk masuk ke mobile?

Julian: Baiklah, ada cabaran dan peluang. Cabaran paling mudah untuk dibincangkan ialah kawalannya sangat berbeza. Kami menyediakan kawalan virtual untuk anda menekan skrin dan ia serupa dengan cara sistem kawalan konsol berfungsi, tetapi tidak sama kerana pemain tidak mempunyai maklum balas yang sama. Jadi itu adalah satu cabaran yang membuat anda rasa betul, mencuba untuk membuat kawalan terasa seperti mereka bertindak balas terhadap apa yang pemain ingin watak mereka lakukan.
Kami menghabiskan banyak masa untuk menghasilkannya, dan kami masih belum selesai. Kami selalu mencari cara untuk memperbaikinya dan saya mengharapkan ia berterusan untuk sementara waktu, kerana terdapat banyak peluang untuk menerjemahkan kelas ke platform baru bersama kawalan baru dan anda melihat Crusader memanfaatkan perkara seperti serangan Charge Up. Kami tidak hasilkan serangan itu di Diablo 3, kami telah memikirkannya dan cuba tetapi tidak menyukainya di sana. Namun di Diablo Immortal anda menghabiskan lebih banyak masa untuk mencapai banyak kebolehan dan melakukan Charge Up ketika melakukan target bukan sahaja memberikan pemain sesuatu yang lebih. Malah ia juga membuat beberapa tambahan dalam game yang dapat kita boleh memanfaatkan.
Kami juga melakukan perkara seperti two steps skill, jadi ini adalah kemahiran dimana anda menekan butang dua kali untuk menghasilkan tindakan berbeza. Falling Sword mungkin boleh dijadikan contoh, dimana anda mengarahkan skil itu ke kawasan dan menekan butang dan ia menjadikan damage berlaku di kawasan apabila pedang anda dihentak ke tanah. Tetapi kemudian anda menekan butang lain yang ditentukan dan melakukan teleportasi bagi menghasilkan langkah gameplay strategik, adakah mereka ingin melakukan teleport atau mereka ingin melakukan perkara lain dan kemudian baru teleport untuk melarikan diri.
Sangat bagus apabila melihat Westmarch berkembang maju dan berada di puncak sebelum Diablo 3 Reaper of Souls. Boleh anda kongsikan pada kami, apa yang menyebabkan keputusan untuk menjadikan Westmarch sebagai pusat game di Diablo Immortal?

Justin: Sebenarnya sedikit evolusi bermula di sana. Ada beberapa bandar semasa Diablo Immortal yang mempunyai kekuatan tersendiri. Westmarch adalah salah satu tempat yang lebih kuat dan berpenduduk di dunia Diablo, terutama Caldeum yang juga memenuhi syarat, tetapi semasa Acara di Diablo 2 dan Diablo 1 terdapat beberapa kawasan besar seperti Tristram, Khanduras dan lain-lain.
Banyak bandar telah musnah semasa peristiwa tersebut, dan kami berusaha untuk mengenal pasti tempat-tempat yang boleh menjadi kawasan menarik dikunjungi atau menjadi tempat untuk permain bersosial, membeli barang, melihat vendor yang sedia ada dan menaik taraf peralatan serta melakukan objektif seperti Helliquary.
Jadi ketika kami mula mengemukakan idea-idea itu, kami melihat Westmarch berada di atas dari bandar lain, dan merupakan peluang untuk menunjukkan ianya bandar yang terbaik. kami suka dengan zonnya yang sesuai untuk bertempur. Saya suka idea bertempur di bandar, mungkin ada banyak dungeon yang menarik pada awalnya ketika anda menyelinap masuk ke rumah-rumah dan bertempur disana. Tetapi kami tidak pernah melihatnya dipenuhi orang yang masih hidup dan tidak dibunuh, jadi ini adalah peluang untuk menunjukkan Westmarch. Ketika kami mencampurkan kedua-dua idea itu, ia sangat masuk akal dan membuatkan semua orang teruja serta seronok dengan perkara baru.
Apakah inspirasi anda dalam mereka sistem end game PvE?

Julian: ada banyak perkara yang kami bincangkan, kami selalu melihat game dulu untuk tahu apa yang dikehendaki oleh pemain atau apa yang berjaya kami lakukan. Apakah perkara yang tidak kami lakukan sehingga pemain inginkan dan apa perkara di game lain yang mereka suka.
Jadi, ada banyak jenis pilihan. Memastikan bahawa terdapat banyak perkara berbeza untuk pemain yang sesuai dengan gameplay serta minat mereka dan apa yang mereka dapat bila bermain game Diablo. Dengan kata lain, kami ingin memberikan mereka kebebasan untuk terlibat dalam bahagian yang pemain inginkan. Dan itu adalah usaha bagi mengurangkan rasa bosan mereka. Jika anda tersekat melakukan perkara yang sama berulang kali, pastinya akan bosan dan kami memahaminya.

Oleh disebabkan itu, anda dapat melihat banyak kemungkinan di end game. Anda boleh melakukan banyak perkara seperti menyelesaikan Bestiary, Elder Rift, Challenge Rift, Helliquary, Cycle of Strife, Bounties dan beberapa perkara lain. Ini semua adalah perkara yang berbeza, ia membantu anda untuk meningkatkan karakter dari pelbagai cara bagi memastikan pemain mempunyai tugas yang perlu dilakukan.
Justin: Anda boleh bermain seperti di Helliquary, pemain suka membunuh bos, semua orang suka membunuh bos dan ia sangat menyeronokkan. Sebenarnya yang paling menggembirakan saya ialah semasa bermain Diablo 2 dan melakukan Baal Runs, Mephisto Runs, sampai di sana membunuh bos, mendapatkan loot dan sistem Helliquary menambah matlamat aspirasi “di sini adalah bos yang kami akan terus menambah kesukarannya. Anda anda ingin melakukannya sendiri? Adakah anda akan menjadi pemain bertarung dengan bos yang sukar secara sendiri dan melakukannya sehingga boleh mendapat peluang? Anda mahu bermain secara berkumpulan bersama pemain lain?”. Ia membolehkan pemain untuk menyukainya dengan cara yang pernah dilihat seperti Baal Runs, dan anda mengambil inspirasi bagi menghasilkan sesuatu yang baru di Helliquary, dimana harapnya akan memberi pemain perasaan yang tetapi berbeza matlamat. Seperti “saya ingin membunuh bos ini, saya inginkan buff yang ia beri”, dan perkara seperti itu.
Kami suka dengan apa yang anda berikan di teknikal alpha setakat ini, tetapi apa lagi yang dapat kami harapkan di Diablo Immortal apabila ia dilancarkan sepenuhnya?

Julian: Anda boleh jangkakan yang ini hanyalah permulaan. Ia seperti pengakhiran tetapi tidak. Ini adalah permulaan untuk sesuatu yang sangat besar dan akan memakan masa yang lama. Kami mempunyai banyak kandungan yang beratur bertahun-tahun, dan ini akan merangkumi semua yang dibayangkan. Ini akan menjadi zon baru, Justin akan bercakap mengenai pengembangan cerita, bos baru, sistem baru dan kelas baru, serta ini mungkin termasuk beberapa kegemaran lama dari versi Diablo sebelumnya dan merangkumi semua kelas baru ke dunia Sanctuary buat pertama kali di Diablo Immortal.
Justin: Masih banyak yang belum ada dalam ujian alpha tertutup, kami masih terus menambahkan lebih banyak lagi walaupun pada akhir jalan cerita semasa di Frozen Tundra, mereka menyatakan dengan jelas “adakah anda pasti akan masuk neraka?” Hei, zon seterusnya adalah Hell! Tetapi akan ada lebih banyak cerita dan sistem yang belum dibuka lagi. Lebih banyak lagi! Dan kemudian kita akan terus menambah lebih banyak lagi!
Julian: Dan Necromancer.
Justin: Dan Necromancer. Dia juga sebahagian dari tambahan.
Untuk kelas watak yang juga ada di Diablo 3, bolehkah anda menceritakan sedikit untuk memastikan bahawa peminat tidak menganggap bahawa mereka adalah watak yang sama?

Justin: Secara jujurnya kedua-dua belah pihak berbeza, tetapi dari perspektif cerita kita sebenarnya telah melalui dan mengambil banyak masa untuk mengetahui kelas-kelas mana yang berada di jalan cerita ini. Contohnya, tidak banyak Wizard berjalan di dunia, Crusader hanya mempunyai takdir Zakarum yang dihancurkan oleh ketua agama mereka yang didedahkan mempunyai iblis dalam badan mereka, kaum Barbarian datang tempat asal mereka yang dimusnahkan, dunia mereka telah hancur. Jadi kaum Barbarian lebih emosional, mereka masih tabah dan mempunyai kekuatan. Namun mereka juga telah hilang banyak, serta akan terasa sangat bersemangat sekarang. Dan sekarang ini adalah waktu yang menarik untuk melihat Barbarian yang berbeza.
Perkara sama berlaku dengan Crusader seperti yang saya sebutkan tadi, kepercayaan mereka telah hancur tetapi ada yang lebih dekat dengan kepercayaan mereka daripada Crusader di Diablo 3, yang telah 20 tahun mengetahui bahawa Zakarum telah jatuh. Disebabkan itu, Crusader di Diablo Immortal lebih cenderung kepada agama untuk mereka lebih bersemangat, percaya pada cahaya bahawa akan ada jalan bagi setiap sesuatu untuk maju. Sedangkan di Diablo 3 pula, Crusader mempunyai banyak askar, kepercayaan mereka lebih praktikal.

Oleh itu, secara umumnya, kami mengambil kesempatan ini untuk melihat semua kelas dan cara kami mempersembahkannya. Siapa mereka sebagai manusia dan memastikan bahawa mereka unik, semuanya mempunyai gaya, suara, perasaan yang berbeza seperti yang dilakukan di Diablo 3, dan ianya lebih baik untuk melihat bagaimana orang memberi reaksi terhadap semua perubahan baru yang hebat.
Sampai disini sahaja perkongsian mengenai Diablo Immortal. Game ini bakal dilancarkan pada tahun ini, tetapi Blizzard masih belum mengumumkan tarikh rasmi pelepasannya. Bagi yang berminat untuk mengikuti segala liputan kami mengenai Diablo Immortal, anda boleh tekan sahaja pada pautan ini.
 Muat turun di sini

Diablo ImmortalPublisher: Blizzard EntertainmentDeveloper: Blizzard EntertainmentRelease Date TBCAndroid, iOS
Diablo Immortal adalah permainan ARPG hack dan slash dalam siri Diablo yang direka untuk online multiplayer pada peranti mudah alih. Dikembangkan oleh Blizzard dan NetEase, permainan ini diumumkan pada akhir 2018 dan akan dilancarkan di Android dan iOS.

Jangan lupa untuk ikuti kami di TikTok!
  @gamersantaimy
Tags: activision blizzarddiablo immortalJulian LoveJustin Dyemmomobile games


Fon Baru Vivo – Display Depan & Belakang…hah?

Vivo sudah announce susulan kepada henfon diorang Nex, iaitu Nex Dual Display Edition. In the sense of the word; dual display yang memang dia maksudnya ada 2 display. Teruskan membaca.

Design basically sama, tapi takde display notch. Nex yang asal ada popup selfie kamera, tapi yang edisi dual display ni tak perlukannya. Kau tau sebab apa kan, sebab dual display tu la. Dia terus display frame kat belakang fon tu, so korang boleh guna back camera yang sama. Smart tak?

Dengan kamera utama 12-megapixel dengan dibekap kamera 2-megapixel, ada gak lens f/1.3 yang digandingkan dengan time of flight (TOF) 3D module. Vivo cakap kamera TOF 3D ni boleh buat point-to-point distance measuring dan boleh unlock rear display guna facial recognition dengan selamat.
Belakang fon ni gak ada Lunar Ring, dimana ia boleh jadi lighting masa selfie; menyala untuk notification ataupun berkelip-kelip ikut lagu yang korang pasang. Skrin depan 6.4 inci 2340×1080, belakang 5.5 inci 16:9 1080p. Display belakang pun leh guna untuk guna fon ni macam biasa. Dua-dua OLED dan ada in-display fingerprint scanner.

Antara contoh kegunaan dual display ni selain dari untuk selfie; boleh jadi touchpad untuk gaming, dua orang depan belakang boleh tengok serentak gambar yang akan diambil dan yang paling ntahpape; orang kat belakang leh scribble orang depan nampak. Contohnya awek kau scribble heart ko nampak kat depan. Awwwwwwwwwww….

OK sekarang sembang spec. SD 845, 10GB RAM, 128GB Storage. Bateri 3500mAh. Fast charging 10V, USB-C dan 3.5mm jack (win).
Vivo Nex Dual Display Edition dah announce harga kat China; 4998 Yuan/USD$725/MYR3,000.
Jangan lupa untuk ikuti kami di TikTok!
  @gamersantaimy
Tags: nex dual display editionVivo


Spy x Family: Organisasi rahsia yang disertai oleh Loid dan Yor Forger

Peminat Spy X Family mesti tahu bahawa Loid dan Yor masing-masing mempunyai pekerjaan rahsia mereka. Loid sebagai ejen perisik manakala Yor pula seorang assassin. Masing-masing sangat pakar dalam kerja yang dilakukan. Tetapi pelik juga bagaimana pasangan ini tidak menyedari topeng yang dipakai antara satu sama lain. Rahsianya terletak kepada organisasi rahsia yang selalu menutup jejak mereka sepanjang siri ini. Mari kami ceritakan lebih lanjut mengenai organisasi rahsia ini dan bagaimana pasangan Forger ini menyertainya.

Loid merupakan seorang ejen perisik di bawah sebuah organisasi rahsia yang dipanggil WISE ataupun Westalian Intelligence Service. Misi utama mereka ialah untuk menjaga keamanan antara Westalis dan Ostania dengan segala cara yang ada. Tidak kiralah secara sabotaj, pengintipan dan banyak lagi.

Selepas berasa tiada benda yang dia boleh lakukan dalam tentera, Loid telah menerima tawaran untuk menjadi ejen rahsia untuk WISE. Dia telah lalui pelbagai latihan serta berjaya dalam semua ujian yang diberikan organisasi itu. Dengan gelaran “Twilight”, Loid menjadi salah seorang perisik terkenal dari Westalis.
Untuk misi terbarunya “Operasi Strix”, WISE telah menempatkan Loid sebagai seorang pakar psikiatri di Berlint General Hospital. Di samping Operasi Strix, Loid juga akan melakukan misi ringkas seperti menghentikan pengganas ataupun menangkap pencuri. Banyak juga kerja menjadi perisik ini.

Bercerita mengenai Yor pula, dia bekerja di bawah sebuah organisasi yang dipanggil “Garden“. Senang cerita, organisasi ini bukanlah badan ketenteraan yang rasmi. Tetapi tugas mereka ialah untuk menghapuskan pengkhianat atau ancaman terhadap negara Ostania. Kewujudan Garden juga dianggap sebagai cerita rekaan oleh ramai orang. Organisasi ini juga diketuai oleh seseorang yang dipanggil “Shopkeeper”.
Sejak muda lagi Yor telah bekerja untuk membantu adiknya, Yuri serta menyediakan segala keperluan untuknya. Semasa dia remaja, dia telah pun direkrut oleh Garden selepas melihat kemampuan fizikalnya yang hebat. Pada masa ini, Yor memang tidak kisah mengenainya kerana dia hanya ingin menyara kehidupannya dan Yuri.
Sama seperti Loid, Yor juga mempunyai pekerjaan biasa sebagai seorang kerani di Berlint City Hall. Selepas berkahwin dengan Loid, dia cuba untuk kurangkan kerjanya sebagai seorang assassin dan hanya menerima misi khas yang diberi oleh Shopkeeper sendiri.

WISE dan Garden boleh dikatakan sebagai dua organisasi yang datang daripada negara bertentangan. Tetapi mereka sangat cekap melakukan misi mereka, jadi tidak peliklah mengapa Loid dan Yor tidak sedar mengenai pekerjaan rahsia masing-masing. Tetapi bayangkan apabila ianya terbongkar, mesti huru-hara jadinya. Anda yang masih belum menonton anime ini, boleh pergi ke iQIYI atau Netflix untuk menontonnya. Di Youtube juga tersedia di saluran Muse Asia tetapi untuk masa terhad sahaja. Kalau anda ingin membaca liputan lain mengenai Spy x Family daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Loid ForgerSpy x FamilyYor Forger


Kini God of War hanya RM47.40?! Diskaun sehingga 85% dengan New Season Sale PlayStation!

Dimana dia pengguna PlayStation 4? Kami menyeru anda semua yang dah lama teringin nak beli permainan kegemaran tu tapi harga masih diluar jangkaan, inilah masa anda kerana kebanyakan permainan kegemaran serta permainan biasa kini ada diskaun sehingga 85% dengan New Season Sale!!

Sale ini telah pun berlansung bermula semalam 21 Januari sehingga 3 Februari 2020 ini dengan menampilkan pelbagai barisan permainan yang pasti menarik perhatian anda semua! Bukan setakat permainan lama, yang baru pun turut ada diskaun yang mengagumkan! Tanpa lengahkan masa jom lihat senarai dibawah antara permainan yang menarik untuk anda semua beli sekarang!

PS Store – New Season Sale 2020
A new season is upon us! Enjoy up to 85% off as you load up on titles like Star Wars Jedi: Fallen Order, Death Stranding, FIFA 20, Call of Duty: Modern Warfare and more!Pssst, 12 months PS Plus is also on 25% off! Offer ends 3 Feb.
Posted by PlayStation Asia on Monday, January 20, 2020

Death Stranding (Diskaun 30%)

Permainan yng penuh dengan kontrovesi pada awal pelancaran tetapi memenangi pelbagai anugerah terutama di The Game Awards 2019, kini game yang dihasilkan oleh Hideo Kojima ini tengah sale 30% untuk edisi biasa dan Edisi Deluxe! Harga asal sepatutnya RM239.00 untuk edisi biasa kini hanya RM167.30, manakala Deluxe harga RM329.00 kini hanya RM230.30! Teringin sangat nak main Death Stranding? Anda boeh terus ke pautan ini.
FIFA 20 (Diskaun 50%)

Permainan bola kegemaran yang hadir bulan September tahun lalu ini dengan ciri EA SPORTS VOLTA FOOTBALL nya yang lain dari yang lain kini mempunyai diskaun sehingga 50% dan itu termasuk edisi biasa serta edisi Ultimate! Harga asal bagi edisi biasa sepatutnya RM264.00 kini hanya RM132.00 manakala untuk edisi Ultimate yang diingini ramai peminat dahulu berharga RM434.00 kini hanya RM217.00! Cepat-cepat dapatkanya sebelum terlambat disini!
Need For Speed HEAT (Diskaun 43%)

Setelah dinantikan dengan pendedahan penuh di Gamescom 2019, kemudian baru sahaja hadir 8 November 2019 dan kami juga sempat mereviewnya, kini ini peluang anda untuk membeli permainan perlumbaan sengit ini dengan harga yang berpatutan! Ya sepatutnya harga untuk edisi biasa adalah RM264.00 kini hanya RM150.48, manakala edisi Deluxe harga asal adalah RM317.00 kini RM180.69 sahaja! Dapatkanya disini!
Borderlands 3 (Diskaun 35-40%)

Permainan yang penuh dengan aksi menembak untuk setiap misi, bermain bersama rakan-rakan dan sentiasa ada kemaskini yang menarik yang hasil dari 2K ini kini juga dalam diskaun yang menarik! Kini anda boleh dapatkan edisi biasa dengan diskaun 35% dari RM253.00 kini RM164.45, manakala edisi Super Deluxe yang sepatutnya berharga RM399.00 kini hanya RM239.40 sahaja! Apa lagi jom berperang dan beli disini!
God of War (Diskaun 40%)

Nampak tajuk diatas? Ya kali ini permainan kegemaran yang penuh aksi mengembara Kratos dan anaknya kini juga dalam diskaun yang menarik! Ini lah peluang anda untuk menjadi Kratos dengan edisi biasa kini boleh didapati dengan harga RM47.40 dari RM79.00 dan edisi Deluxe hanyalah RM77.40 dari RM129.00! Berbaloi kan? Jom beli disini!
Senarai dibawah juga antara yang menarik perhatian kami;

Call of Duty Modern Warfare RM248.00 Diskaun 35% kini RM161.20;
Marvel Spider-Man game of the Year Edition RM169.00 Diskaun 40% kini RM101.40;
GTA V RM126.00 Diskaun 50% kini RM63.00;
eFootball PES 2020 RM225.00 Diskaun 50% kini RM112.50;
Horizon Zero Dawn RM79.00 Diskaun 40% kini RM47.40;
UFC 3 RM126.00 Diskaun 80% kini RM25.20!

Peghh semuanya menarik kan?! Banyak lagi permainan kegemaran yang anda boleh dapatkan di laman web rasmi PlayStation Asia! Cepat-cepat membeli belah sebelum terlambat! Diskaun ini hanya sehingga 3 Februari okay!
Jangan lupa untuk ikuti kami di TikTok!
  @gamersantaimy
Tags: New Season SalePlayStation Asiaplaystation storePlaystation store sale


Xbox Game Pass bawa Guilty Gear -Strive- & banyak lagi untuk bulan Mac ini!

Bulan Mac telah tiba dan Xbox telah mengemaskini barisan game baru yang akan memasuki di dalam Xbox Game Pass. Untuk awal bulan Mac 2023, Xbox telah menambah sebanyak 6 game secara keseluruhan termasuk Guilty Gear -Strive-, Sid Meier’s Civilization VI dan banyak lagi.

Guilty Gear -Strive- (Cloud, Xbox, PC) – Tersedia Sekarang!

Grafik hibrid 2D/3D yang ditampilkan dalam siri Guilty Gear telah dinaikkan ke tahap seterusnya dalam Guilty Gear -Strive-. Arah artistik baharu dan animasi watak yang dipertingkatkan akan melangkaui apa sahaja yang anda lihat sebelum ini dalam game fighting. Mari kita rock!

Dead Space 2 (Cloud) EA Play – 9 Mac

Tiga tahun selepas serangan Necromorph di atas kapal USG Ishimura, Isaac Clarke tersedar daripada koma dan keliru di stesen angkasa yang dipanggil The Sprawl. Lawan musuh baharu dan terokai persekitaran graviti sifar besar open-world ini untuk menemui kebenaran.
Dead Space 3 (Cloud) EA Play – 9 Mac

Perjalanan merentasi angkasa ke planet berais Tau Volantis bersama Isaac Clarke dan Sgt. John Carver untuk memusnahkan sumber wabak Necromorph. Atasi runtuhan salji, pendakian ais, hutan belantara yang ganas, dan tentera musuh yang boleh membawa bahaya.
Valheim (Preview Game) (Xbox) – 14 Mac

Tersedia sekarang dengan PC Game Pass dan akan datang ke konsol Xbox tidak lama lagi! Valheim ialah game exploration dan survival untuk 1-10 pemain yang berlatarkan dunia yang dijana secara prosedur yang diilhamkan oleh mitologi Norse. Buat senjata yang kuat, bina rumah panjang, dan bunuh musuh yang kuat untuk membuktikan diri anda kepada Odin!
Sid Meier’s Civilization VI (Cloud, Xbox, PC) – 16 Mac

Tamadun VI menawarkan cara unik untuk berinteraksi dengan dunia anda, mengembangkan empayar anda merentasi peta, memajukan budaya anda dan bersaing dengan pemimpin terhebat sejarah untuk membina tamadun yang akan bertahan buat selama-lamanya.
Ni no Kuni II: Revenant Kingdom – The Prince’s Edition (Xbox, PC) – 21 Mac

Pada suatu masa dahulu, terdapat dunia yang terkorban oleh peperangan yang tidak berkesudahan. Tetapi kemudian datang seorang raja besar yang akan mengubah dunia ini selama-lamanya. Sertai raja muda Evan untuk mengasaskan kerajaan baharu dalam Prince’s Edition, yang merangkumi semua DLC.

Setakat ini, itu sahaja game yang ditambah oleh Xbox ke dalam Game Pass mereka pada awal bulan Mac ini. Kalau ada yang berminat untuk bermain game yang disediakan, anda wajib langgan Xbox Game Pass dengan hanya RM15. Untuk mendapatkan lebih banyak berita mengenai game pass, sila klik pautan ini.

Gamer Santai juga sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!

Jangan lupa untuk ikuti kami di TikTok!
  @gamersantaimy
Tags: Game PassGuilty Gear -Strive-PC Game PassXbox Game Pass Mac


King of Fighter 98 Ultimate Match – Beri peluang game fighting klasik menyerlah sekali lagi!

King of Fighter 98 Ultimate Match merupakan game lama yang mempunyai mekanik berlainan daripada game fighting baru dan moden lebih moden. Mekanik tersebut adalah pengubahsuaian gameplay.

Jika kita lihat pada game Mortal Kombat, ia membenarkan anda untuk mengubah pergerakan dan skill karakter tetapi itu bukan mekanik yang ada pada King of Fighter. Dalam King of Fighter, ia membenarkan anda menukar gameplay karakter melalui mode Advanced, Extra dan Ultimate.

Seiring dengan pengeluaran King of Fighter 98 Ultimate Match Final Edition di PlayStation 4 pada 21 Jun 2022, kami akan menerangkan serba sedikit tentang pengubahsuaian gameplay yang ada pada game ini.
Mode Advanced

Ia merupakan mode paling asas yang sepatutnya ramai pemain tahu semasa bermain King of Fighter. Ciri utama dalam mode ini adalah “rolling dodge” yang membenarkan pemain mengelak “damage” dengan menekan butang “dodge”. Tetapi semasa menggunakannya, anda akan bergerak ke hadapan atau ke belakang.
Namun, dengan menggunakan dodge, pemain terpaksa bergerak daripada kedudukannya. Sama juga seperti “run” dengan menekan ke hadapan dua kali. Anda juga boleh mengisi meter dengan memberi dan menerima “damage”.
Mode Extra

Seperti dalam game fighting baru, ia didatangkan dengan ciri HP di mana semasa “health” karakter rendah dan mula berkelip, anda akan mendapat “super” secara percuma. Dengan cara seperti ini, karakter yang mempunyai “health” rendah pun boleh memberikan perlawanan yang sengit dan mungkin menang jika menggunakan “super” dengan cara yang betul.
Bukan setakat itu sahaja, ia juga akan menukar cara game ini berfungsi. Contohnya, “run” dalam mode advanced tetapi dalam mode extra ia dikenali sebagai “dash”. Ia adalah larian pendek dan tidak lama. Jadi, anda perlu berhati-hati semasa menggunakannya kerana anda akan terdedah untuk menerima serangan di penghujung dash.

Dodge dalam mode ini juga berubah dan berlainan daripada mode advanced. Tidak seperti dalam mode advanced, dodge dalam mode ini boleh digunakan tanpa pergerakan karakter ke hadapan mahupun ke belakang. Untuk menggunakannya secara berkesan dan efektif, anda perlu mendapat timing yang betul.
Dengan menggunakan serangan selepas dodge, anda boleh melakukan serangan balas dan menghentikan tekanan serangan lawan dan itulah masa untuk anda memulakan serangan bertubi-tubi kepadanya.
Dalam versi yang terkini, terdapat perubahan sistem meter di mana anda perlu menekan 3 butang serangan untuk mengecas meter anda. Jadi, anda perlu memberikan serangan yang kuat kepada pemain lawan supaya anda memperolehi lebih banyak masa untuk mengecas meter anda.
Mode Ultimate

Dalam mode ini, anda boleh menggabungkan kedua-dua mode sekali gus. Contohnya anda suka menggunakan “dodge” daripada mode advanced manakala “dash” daripada mode extra, anda menggabungkannya. Saya boleh katakan yang mode ini memberikan lebih banyak kawalan. Anda juga boleh menutup kelemahan karakter jika pandai menggunakannya. Sudah pasti ini adalah bukan mode yang sesuai untuk digunakan oleh beginner.
Kesimpulan

Game fighting moden tidak mempunyai sistem mekanik yang membolehkan anda menukar mode setiap watak yang anda inginkan dan hanya terdapat pada KOF 98 Ultimate Match Final Edition sahaja. Jika, anda berminat untuk mendapatkan pengalaman bermain game fighting lama saya memang akan sarankan KOF 98 ini.
Dengan adanya mekanik seperti ini, setiap mode akan memberikan pengalaman bermain yang sangat berbeza walaupun karakter yang sama. Ia mungkin agak sukar untuk pemain beginner tetapi anda boleh menggunakan mode paling mudah digunakan dan menukarnya kepada mode yang lebih selesa serta mengikut cara bermain.

Anda boleh dapatkan King of Fighter 98 Ultimate Match Final Edition di PS4 dan Steam mulai sekarang. Ikuti Gamer Santai untuk mendapatkan lebih banyak berita mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: King Of Fighter 98 Ultimate Match Final Edition


Pencipta Suikoden mengumumkan Eiyuden Chronicle: Hundred Heroes akan datang ke konsol Nex-Gen!

Yoshitaka Murayama, penulis dan pengarah Suikoden dan Suikoden II, telah melancarkan projeknya yang terbaru: sebuah pengganti spiritual untuk RPG PS One klasik yang diberi tajuk Eiyuden Chronicle: Hundred Heroes.

Dibangunkan oleh Rabbit & Bear, sebuah studio bebas yang ditubuhkan di Tokyo awal tahun ini dengan veteran industri lain, Eiyuden Chronicle adalah JRPG gaya klasik 2.5D yang menampilkan 100 pelakon hero. Seperti di Suikoden, pertempuran akan berdasarkan giliran dan menampilkan party enam karakter, dengan pergerakan kamera dinamis semasa pertemuan bos. Permainan ini juga akan mempunyai elemen pembinaan kubu ketika anda merekrut pahlawan dan juga sistem persatuan yang akan membolehkan anda menyesuaikan kubu anda secara berbeza bergantung pada mana yang anda sertai.

Bersama dengan pengumuman itu, Rabbit & Bear telah berkongsi beberapa tangkapan skrin Eiyuden Chronicle yang sedang dijalankan. Semua tangkapan skrin diambil dalam mesin, walaupun studio menyatakan bahawa ia masih berharap dapat meningkatkan kesetiaan grafik.
Bekerja bersama Murayama dalam projek ini adalah artis utama Junko Kawano, yang mendapat kredit termasuk Suikoden I dan Suikoden IV; pengarah Osamu Komuta (Suikoden Tactics dan Suikoden Tierkreis); serta pengarah seni Junichi Murakami (Castlevania: Aria of Sorrow). Permainan ini juga akan menampilkan muzik oleh komposer siri Tales Motoi Sakuraba, komposer Wild Arms Michiko Naruke, dan lain-lain.
Antara watak yang ada dalam permainan ini:

1 of  7

-
+

Dibawah juga terdapat tangkapan skrin dunia permainan ini:

The Waterstead of Quinja

1 of  4

-
+

The Seaside Cavern

1 of  4

-
+

Rabbit & Bear beralih ke Kickstarter untuk membantu membiayai Eiyuden Chronicle. Menurut Murayama, crowdfunding permainan ini diperlukan untuk memastikan para pemaju mempertahankan haknya. “Kami memilih Kickstarter untuk membuat permainan yang menarik dengan memperhatikan para pemain, memegang hak untuk merancang, dunia dan kisah permainan, semua tetap menjaga keseronokan projek,” katanya.

Eiyuden Chronicle pada awalnya sedang dirancang untuk pengeluaran PC. Kempen Kickstarter bermula pada hari Isnin, 27 Julai, jam 09:00 PTG / 12:00 ET (12am Malaysia) dan berlangsung sehingga 28 Ogos. Rabbit & Bear belum menentukan berapa banyak wang yang ingin dikumpulkan untuk pembangunan, walaupun akan ada banyak tujuan untuk dilepaskan permainan di semua konsol utama juga. Eiyuden Chronicle dirancang untuk dilancarkan pada musim luruh 2022.
Sumber: Gematsu
Jangan lupa untuk ikuti kami di TikTok!
  @gamersantaimy
Tags: Eiyuden Chronicle: Hundred HeroesRabbit & BearYoshitaka Murayama


Gene Rain, Orcs Must Die Pada Masa Hadapan?!

Siapa pernah main game Orcs Must Die? Mesti korang tahu macam mana gameplay dia kan? Dia macam tower defense game, tetapi korang bukan sekadar setup tower untuk defense, korang sendiri boleh turun dan berlawan dengan Wave musuh. Sama juga sepeti Gene Rain, cuma yang membezakan adalah, Gene Rain ni 3rd Person Shooter.

Masa 1st aku tengok trailer ni, serious aku teringat game Orcs Must Die. Dalam game ni ada 3 kuasa, 3 karekter utama dan 3 senjata utama yang dipakai. Pemain perlu mengawal 3 karekter utama tersebut bagi menyelesaikan konflik dunia. Juga, untuk game Gene Rain ni, ada sistem upgrade. Dan, yang membuatkan game ni menarik kerana penceritaan game ni yang sangat luas!

Jadi, kepada mereka yang berminat untuk main game Gene Rain, di bawah aku tinggalkan LINK untuk korang usha sendiri di Steam. Game ni juga dikeluarkan pada Summer 2018. Kalau korang nak beli tu, usha usha dulu lah ye, takut menyesal dan tak main, kan dah membazir tu.
Klik di sini untuk info lanjut

Jangan lupa untuk ikuti kami di TikTok!
  @gamersantaimy
Tags: Gene RainsteamSummer 2018Tower Defense